**Ministru kabineta noteikumu projekta "Grozījumi Ministru kabineta 2009. gada 27. oktobra noteikumos Nr. 1231 "Noteikumi par laulāto mantisko attiecību reģistrācijas valsts nodevu"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir noteikt valsts nodevu par laulāto mantisko attiecību reģistrāciju tādā apmērā, lai tā ietvertu arī šobrīd noteikto valsts nodevas apmēru par laulāto mantisko attiecību izbeigšanas reģistrēšanu, atsakoties no atsevišķas valsts nodevas par laulāto mantisko attiecību izbeigšanas reģistrēšanu, kā arī vienkāršot valsts nodevas noteikšanu, nosakot to apmērā, kāds paredzēts, ja pieteikumu iesniedz un dokumentus saņem elektroniski, izmantojot speciālo tiešsaistes formu, un noapaļojot to.Paredzēts, ka attiecīgie noteikumi stājas spēkā 2021. gada 1. februārī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts "Grozījumi Ministru kabineta 2009. gada 27. oktobra noteikumos Nr. 1231 "Noteikumi par laulāto mantisko attiecību reģistrācijas valsts nodevu"" (turpmāk – Projekts) sagatavots, ņemot vērā ar likumu "Grozījumi likumā "Par Latvijas Republikas Uzņēmumu reģistru"" (pieņemts Saeimā 2020. gada 8. oktobrī) (turpmāk – Grozījumu likums) paredzētos likuma "Par Latvijas Republikas Uzņēmumu reģistru" (turpmāk – Likums) grozījumus, kā arī Ministru prezidenta 2020. gada 22. oktobra rezolūciju Nr. 12/2020-JUR-174, ar kuru Ministru prezidenta biedram, tieslietu ministram ir uzdots līdz 2021. gada 15. janvārim sagatavot un noteiktā kārtībā iesniegt Ministru kabinetā Grozījumu likumā paredzētajā Likuma pārejas noteikumu 42. punktā minētos tiesību aktu projektus. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Grozījumu likums paredz Latvijas Republikas Uzņēmumu reģistra (turpmāk – Reģistrs) tiesības pēc savas iniciatīvas izdarīt ierakstu par laulāto mantisko attiecību izbeigšanos, ja tās izbeigušās uz likuma pamata.Likuma 2.6 panta otrā daļa noteic, ka par ieraksta izdarīšanu laulāto mantisko attiecību reģistrā maksājama valsts nodeva, kuras apmēru, samaksas kārtību un atvieglojumus nosaka Ministru kabinets. Atbilstoši Ministru kabineta 2009. gada 27. oktobra noteikumiem Nr. 1231 "Noteikumi par laulāto mantisko attiecību reģistrācijas valsts nodevu" (turpmāk – Noteikumi Nr. 1231) valsts nodeva par laulāto mantisko attiecību reģistrēšanu ir 14,23 *euro*, par grozījumu reģistrēšanu laulāto mantiskajās attiecībās vai citās ziņās, kas saistītas ar laulāto mantiskajām attiecībām un par laulāto mantisko attiecību izbeigšanas reģistrēšanu – 7,11 *euro*.Jebkuras laulāto mantiskās attiecības kādā brīdī izbeidzas. Atbilstoši šobrīd spēkā esošo Ministru kabineta 2002. gada 3. septembra noteikumu Nr. 403 “Laulāto mantisko attiecību reģistrācijas kārtība” (turpmāk – Noteikumi Nr. 403) 14. punktam laulātajiem ir pienākums paziņot Reģistram par laulāto mantisko attiecību izbeigšanu neatkarīgi no šo attiecību izbeigšanas pamata un tā, vai laulāto mantisko attiecību izbeigšanu pamatojošā informācija jau ir pieejama kādā no valsts informācijas sistēmām. Reģistrs par to izdara attiecīgu ierakstu laulāto mantisko attiecību reģistrā. Iesniedzot attiecīgu pieteikumu Reģistram, ir jāmaksā valsts nodeva, kas noteikta Noteikumu Nr. 1231 2.3. punktā. Ar Grozījumi likuma 18.25 panta piekto daļu vispārīgi tiek noteikts pienākums paziņot Reģistram par laulāto mantisko attiecību izbeigšanu. Vienlaikus šā panta astotajā daļā tiek noteikts izņēmums, kad pieteikumu par laulāto mantisko attiecību izbeigšanu var neiesniegt, proti, ja ziņas, kas pamato laulāto mantisko attiecību izbeigšanu uz likuma pamata, ir pieejamas Iedzīvotāju reģistrā. Norādāms, ka laulāto mantisko attiecību izbeigšanas pamati var būt dažādi, tostarp gan līgums, gan laulības šķiršana, gan laulātā miršana. Tādējādi jebkuras laulāto mantiskās attiecības kādreiz izbeidzas. Tādējādi Grozījumu likums noteic jaunu regulējumu, kas noteic gadījumus, kuros pieteikumu par laulāto mantisko attiecību izbeigšanu var neiesniegt.Lai Grozījumu likumā paredzētajām Likuma izmaiņām par to, ka ierakstus par laulāto mantisko attiecību izbeigšanu ir tiesības izdarīt Reģistram pēc savas iniciatīvas, nebūtu ietekmes uz valsts budžeta ieņēmumiem, valsts nodeva par laulāto mantisko attiecību izbeigšanas reģistrēšanu ir iekļaujama valsts nodevā par laulāto mantisko attiecību reģistrēšanu, neparedzot turpmāku maksu par laulāto mantisko attiecību izbeigšanas reģistrēšanu. Apstāklis, ka valsts nodeva par laulāto mantisko attiecību izbeigšanas reģistrēšanu turpmāk netiek paredzēta, nav uzskatāms par valsts nodevas samaksas atvieglojumu, jo tā tiek maksāta vienlaikus ar valsts nodevas maksājumu par laulāto mantisko attiecību reģistrāciju. Līdz ar to nepieciešams izdarīt grozījumus Noteikumos Nr. 1231. Minētais pamatojums iekļauts arī Tieslietu ministrijas 2019. gada 16. decembra vēstulē Nr. 1-11/4557 Saeimas Juridiskajai komisijai par attiecīgo priekšlikumu iekļaušanu Grozījumu likumam atbilstošajā likumā.Grozījumu likumā iekļautā Likuma pārejas noteikumu 42. punktā ir noteikts uzdevums Ministru kabinetam līdz 2020. gada 1. oktobrim pieņemt attiecīgus normatīvos aktus, lai nodrošinātu, ka valsts nodeva par laulāto mantisko attiecību izbeigšanas reģistrāciju tiek ietverta valsts nodevā par laulāto mantisko attiecību reģistrāciju.Noteikumu Nr. 1231 2.1 punkts noteic valsts nodevas samazinātu apmēru, ja pieteicējs pieteikumu iesniedz elektroniski, izmantojot Reģistra pārziņā esošo speciālo tiešsaistes formu, un izsaka vēlēšanos valsts notāra lēmumu saņemt, izmantojot Reģistra pārziņā esošo speciālo tiešsaistes formu vai ar elektroniskā pasta starpniecību, izmantojot drošu elektronisko parakstu. Norādītajā gadījumā valsts nodevu maksā 90 procentu apmērā no šajos noteikumos minētajām valsts nodevas likmēm. Grozījumu likums noteic, ka pieteikumu laulāto mantisko attiecību reģistrēšanai iesniedz elektroniski, izmantojot Reģistra pārziņā esošo speciālo tiešsaistes formu. Lai gan netiek paredzēts Likumā regulēt lēmuma par laulāto mantisko attiecību vai to izmaiņu reģistrēšanu saņemšanas formu, tomēr ir veicināma virzība uz lēmuma saņemšanu elektroniskā formā, tostarp ņemot vērā, ka lēmuma saņemšanai nav būtiskas nozīmes, jo laulāto mantisko attiecību vai to izmaiņu reģistrāciju apliecina laulāto mantisko attiecību reģistrā izdarītais ieraksts.Ņemot vērā minēto, Projekts neparedz valsts nodevas samazinātā apmēra noteikšanas mehānismu, bet gan valsts nodevas apmērs ir pārskatāms un Noteikumu Nr. 1231 regulējumā nosakāms samazinātā apmērā, kāds šobrīd attiecināts uz elektroniski iesniegtajiem pieteikumiem. Lai vienkāršotu valsts nodevas samaksu, Projekts paredz valsts nodevas apmēra noapaļošanu līdz veseliem *euro*.Noteikumu Nr. 1231 3.1. apakšpunkts noteic, ka viens no valsts nodevas samaksas veidiem ir ar maksājumu karti, izmantojot maksājumu karšu pieņemšanas termināli Reģistrā. Ņemot vērā, ka atbilstoši Grozījumu likumam netiek noteikta turpmāka pieteikumu par laulāto mantisko attiecību vai to izmaiņu reģistrāciju iesniegšana klātienē Reģistrā, nav arī nosakāms, ka valsts nodevu var samaksāt uz vietas Reģistrā, izmantojot maksājumu karšu termināli Reģistrā. Grozījumu likums noteic, ka regulējums attiecībā uz laulāto mantisko attiecību reģistrēšanu Reģistrā stājas spēkā 2021. gada 1. februārī. Līdz ar to Projektam atbilstoši Ministru kabineta noteikumu stāšanas spēkā ir nosakāma vienlaikus ar attiecīgo Likuma grozījumu stāšanos spēkā, proti, 2021. gada 1. februārī. |
| 3. | Projekta izstrādē iesaistītās institūcijas un publiskas personas kapitālsabiedrības | Reģistrs un Tieslietu ministrija. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts ietekmēs šādas sabiedrības mērķgrupas:1. Laulātos, kuri laulāto mantisko attiecību reģistrā reģistrēs laulāto mantiskās attiecības, jo laulāto mantisko attiecību izbeigšanas reģistrācijas gadījumā nebūs jāveic atsevišķs valsts nodevas maksājums, un laulātos, kuri laulāto mantisko attiecību reģistrā ir reģistrējuši laulāto mantiskās attiecības, jo viņiem nebūs jāmaksā valsts nodeva par laulāto mantisko attiecību izbeigšanas reģistrāciju, kā arī, ja laulāto mantiskās attiecības izbeigsies uz likuma pamata un ziņas par to būs pieejamas Iedzīvotāju reģistrā, ierakstu par laulāto mantisko attiecību izbeigšanos Reģistram būs tiesības izdarīt pēc savas iniciatīvas un personai nebūs jāiesniedz attiecīgs pieteikums Reģistrā.2. Laulātos, kuri vēlēsies reģistrēt laulāto mantiskās attiecības, jo par laulāto mantisko attiecību reģistrāciju valsts nodeva būs jāmaksā apmērā, kurā tiks ietverts valsts nodevas apmērs par laulāto mantisko attiecību izbeigšanas reģistrāciju. Vienlaikus valsts nodevas apmērs būs viennozīmīgi noteikts un nebūs nepieciešams veikt aprēķinus, lai noteiktu valsts nodevas samazinātā apmēra summu, jo tiks noteikts viens valsts nodevas apmērs. |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā, ka nebūs jāveic atsevišķs valsts nodevas maksājums laulāto mantisko attiecību izbeigšanas gadījumā, attiecīgajām personām mazināsies administratīvais slogs, jo nebūs jāizdara maksājums, un laiku, ko līdz šim personas veltīja, lai veiktu valsts nodevas apmaksu par laulāto mantisko attiecību izbeigšanas reģistrāciju, ikviena attiecīgā persona varēs izmantot lietderīgāk.Citām personām Projektā ietvertais regulējums neparedz administratīvā sloga izmaiņas.Nevienai personai Projekts nenoteic jaunus pienākumus vai veicamās darbības. |
| 3. | Administratīvo izmaksu monetārs novērtējums | Ņemot vērā, ka Projekts neparedz papildu informācijas sniegšanas pienākumu, Projekts nerada papildu administratīvās izmaksas nevienai sabiedrības mērķgrupai. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts paredz regulējumu, lai pilnvērtīgi ieviestu Grozījumu likumā noteiktos Likuma grozījumus un tie neradītu ietekmi uz valsts budžetu. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti vortālā Likumi.lv ([www.likumi.lv](http://www.likumi.lv) ). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Reģistrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Ar Projektu netiek paplašinātas vai sašaurinātas Reģistra funkcijas, un Projekta izpilde neietekmē esošos cilvēkresursus.Nav nepieciešama jaunu institūciju izveide vai esošo reorganizācija. |
| 3. | Cita informācija | Nav. |

Iesniedzējs:

Tieslietu ministrijas valsts sekretārs Raivis Kronbergs

Švarca 67031732

Dzintra.Svarca@ur.gov.lv